ຈັດຝຶກອົບຮົມກ່ຽວກັບການນຳໃຊ້ສະຖິຕິຂັ້ນພື້ນຖານ ໃຫ້ແກ່ຜູ້ຮັບຜິດຊອບວຽກງານສະຖິຕິ ປະຈຳພະແນກ ຍທຂ ທົ່ວປະເທດ
- Details
- Published on ພະຫັດ, 01 ກຸມພາ 2018 04:19
ໃນວັນທີ 22-26 ມັງກອນ 2018, ກົມແຜນການ ແລະ ການຮ່ວມມື, ກະຊວງ ຍທຂ ໄດ້ຮ່ວມກັບ ສູນສະຖິຕິແຫ່ງຊາດ, ກະຊວງແຜນການ ແລະ ການລົງທຶນ ໄດ້ຈັດຊຸດຝຶກອົມຮົມກ່ຽວກັບການນຳໃຊ້ສະຖິຕິຂັ້ນພື້ນຖານ ໃຫ້ແກ່ພະນັກງານ ຜູ້ຮັບຜິດຊອບວຽກງານສະຖິຕິ ປະຈຳພະແນກ ຍທຂ ທົ່ວປະເທດ ຢູ່ທີ່ສູນຝຶກອົບຮົມສູນກາງແນວລາວສ້າງຊາດ. ເປັນປະທານເປີດຊຸດຝຶກອົມຮົມ ໂດຍທ່ານ ຄຳຫຼ້າ ພົມມະວັນ, ຮອງຫົວໜ້າກົມແຜນການ ແລະ ການຮ່ວມມື, ກະຊວງ ຍທຂ ແລະ ທ່ານ ເລື່ອມ ສົນສີວິໄລ ຮອງຫົວໜ້າສູນສະຖິຕິແຫ່ງຊາດ, ກະຊວງແຜນການ ແລະ ການລົງທຶນ. ການຈັດຊຸດຝຶກອົບຮົມດັ່ງກ່າວ ແມ່ນສ່ວນໜຶ່ງຂອງການຈັດຕັ້ງປະຕິບັດຕາມແຜນພັດທະນາວຽກງານສະຖິຕິ ຂະແໜງການ ຍທຂ 2017 – 2020 ໂດຍມີຈຸດປະສົງເພື່ອສ້າງຄວາມເຂັ້ມແຂງທາງດ້ານວິຊາສະເພາະ ໃຫ້ແກ່ພະນັກງານຜູ້ຮັບຜິດຊອບວຽກງານສະຖິຕິ ຂັ້ນທ້ອງຖິ່ນ. ເຊິ່ງໄດ້ມີວິທະຍາກອນຮັບເຊີນຈາກ ສູນສະຖິຕິແຫ່ງຊາດໃນການບັນລະຍາຍຄວາມໝາຍຄວາມສຳຄັນຂອງສະຖິຕິ, ປະເພດຂອງຂໍ້ມູນ, ການຈັດລຽງຂໍ້ມູນ, ວິທີການນຳສະເໜີຂໍ້ມູນ, ສະຖິຕິພັນລະນາ, ຄ່າບ່ຽງເບນມາດຖານ, ສົມຜົນທົດຖອຍ, ການວິເຄາະສະຫະສຳພັນ…ສຳລັບ ນັກສຳມະນາກອນແມ່ນມາຈາກ 18 ແຂວງ ລວມທັງໝົດ 36 ທ່ານ.